चेहरे पर होने वाले दाग-धब्बे न सिर्फ देखने में खराब लगते हैं, बल्कि मनोबल को भी कमज़ोर करते हैं। लेकिन आप इन दाग-धब्बों को घरेलू नुस्खों की मदद से दूर कर सकते हैं और त्वचा को कोमल व निखरी हुई बना सकते हैं। आज इस विडियो के जरिये हम आपको दाग-धब्‍बे दूर करने वाले जायफल और चंदन के फेस पैक के बारे में बता रहे हैं। जायफल और चंदन का फेस पैक बनाने के लिए तीन चम्‍मच कच्‍चा दूध, आधा चम्मच जायफल पाउडर, आधा चम्मच मुलेठी पाउडर, एक चम्मच चन्दन पाउडर और एक चुटकी केसर की आवश्यकता होती है। जायफल और चंदन का फेस पैक बनाने के लिए सबसे पहले एक बाउल में दूध लेकर इसमें केसर मिला लें और 20-30 मिनट के लिए छोड़ दें। जब दूध का रंग हल्का पीला होने लगे तो इसमें जायफल, मुलेठी और चंदन का पाउडर मिलाकर और पेस्ट तैयार कर लें। अब संक्रमित भाग पर इस मिश्रण को लगा कर 30 मिनट के लिए छोड़ दें। इसके सूख जाने पर गुनगुने पानी से अपना चेहरा धो लें और कोई अच्छा सा मॉश्चराइज़र लगाएं। इस फेस पैक में इस्तेमाल दूध विटामिन और प्रोटीन से भरा होता है। वहीं जायफल मुंहासों से लड़ने के लिए शक्तिशाली आयुर्वेदिक उपचार है। मुलेठी में एंटी-बैक्टीरियल और चिकित्सा गुण होते हैं। इससे पिंपल रोकने में मदद मिलती है और त्वचा साफ और गोरी होती है। चंदन के गुणों से तो हम सभी वाकिफ हैं, और केसर मिलने के बाद ये फेस पैक पूरी तरह मुकम्मल हो जाता है।